Eidfjord prestegjeld

Eidfjord prestegjeld var et prestegjeld tilhørende Hallingdal og Valdres prosti til 1608 og Hardanger prosti til 1688. Det omfattet sogn i Eidfjord kommune i Hordaland fylke, og hovedkirken var Eidfjord gamle kirke.

Eidfjords kirkesogn er nå en del av Eidfjord kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.

Historikk 

Eiða(fjarðar) sókn (norrønt) har sin opprinnelse fra kristningen av landet. Eidfjord prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Eidfjord.

Opprinnelig tilhørte Eidfjord til Bjørgvin bispedømme, men ved dettes deling i 1125, ble Eidfjord lagt til Stavanger bispedømme for at Stavangerbispen paa sine visitasreiser til Hallingdal og Valdres prosti ikke skulde behøve at fare over fremmed omraade. Eidfjord ble tilbakeført til Bjørgvin i 1608, og i det videre ble sognekallet avviklet og lagt som anneks til Granvin prestegjeld i 1688.

Prestegjeldet er i 1620 omtalt i Graagaas som Eidsfiord Præstegjeld under Hallingdals Prouistij.

Ved kgl.res. av 2. november 1967 ble Eidfjord sogn overført fra Ulvik prestegjeld til Ullensvang prestegjeld, med virkning fra 1. januar 1968.

Referanser

Eidfjords historie
Religion i Vestland
Prestegjeld i Bjørgvin bispedømme